**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՇԽԱՏԱՆՔԻ ԵՎ ՍՈՑԻԱԼԱԿԱՆ ՀԱՐՑԵՐԻ ԵՎ ԱՌՈՂՋԱՊԱՀՈՒԹՅԱՆ ՆԱԽԱՐԱՐՈՒԹՅՈՒՆՆԵՐԻՆ ԳՈՒՅՔ ՓՈԽԱՆՑԵԼՈՒ ԵՎ ԳՈՒՅՔԻ ՆՎԻՐԱՏՎՈՒԹՅԱՆ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ՎԵՐԱԲԵՐՅԱԼ**

**1․ Իրավական ակտի անհրաժեշտությունը (նպատակը)**

Նախագծի ընդունումը բխում է Հայաստանի Հանրապետության աշխատանքի և սոցիալական հարցերի և առողջապահության նախարարությունների գործառույթներից և տրամադրվող գույքի՝ անհրաժեշտության դեպքում հասցեական վերաբաշխման հնարավորությունից։

**2․ Խնդիրները և** **կարգավորման** **նպատակը.**

Հայաստանի խաղաղության կոմիտեն (այսուհետ՝ Կոմիտե) դիմել է ՀՀ աշխատանքի և սոցիալական հարցերի նախարարություն՝ հայտնելով, որ Չինաստանի Խաղաղության և զինաթափման ժողովրդական ասոցիացիան՝ հաշվի առնելով Կոմիտեի հետ իր բազմամյա գործընկերային հարաբերությունները և ելնելով հայ և չին ժողովուրդների միջև առկա բարեկամական հարաբերությունների ոգուց և երկու պետությունների միջև գործընկերային կապերի խորացման ռազմավարությունից, ԿՈՎԻԴ-19 համավարակի դեմ պայքարի համատեքստում, որոշել է մարդասիրական օգնություն տրամադրել Կոմիտեին, այդ թվում՝ բժշկական ձեռնոցներ և դիմակներ, ավտոմատ ջերմաչափեր, բժշկական պաշտպանիչ հագուստներ։

Հաշվի առնելով Հայաստանի Հանրապետության աշխատանքի և սոցիալական հարցերի և առողջապահության նախարարությունների գործառույթները, կոմիտեն ցանկանում է հրաժարվել ուղարկված գույքի նկատմամբ ունեցած իր իրավունքներից։

«Հայաստանի Հանրապետության աշխատանքի և սոցիալական հարցերի և առողջապահության նախարարություններին գույք փոխանցելու և գույքի նվիրատվության մասին» Հայաստանի Հանրապետության կառավարության որոշման նախագծի ընդունման դեպքում պետական բյուջեի ծախսերում և եկամուտներում ավելացում կամ նվազեցում չի ակնկալվում, ինչպես նաև այլ իրավական ակտերում փոփոխություններ չեն նախատեսվում։

3. Իրավական ակտի կիրարկման դեպքում ակնկալվող արդյունքը.

Նախագծի ընդունման արդյունքում կապահովվի Կոմիտեի կողմից փոխանցված մարդասիրական օգնության հասցեական տնօրինումը աշխատանքի և սոցիալական հարցերի և առողջապահության նախարարությունների կողմից, ըստ կարիքների և նպատակահարմարության, ենթակա մարմիններին և ՊՈԱԿ-ներին տրամադրելու համար։

4.Կապը ռազմավարական փաստաթղթերի հետ.

Նախագիծը բխում է Կառավարության 2021-2026 թթ. Ծրագրի 4.5-րդ կետի 3-րդ պարբերության պահանջից։ Այն է՝ Կառավարության ուշադրությունը կենտրոնացած է լինելու բնակչության առողջության պահպանման ու բարելավման նպատակով իրականացվող կանխարգելիչ միջոցառումների իրագործմանը, ռիսկի գործոնների ազդեցության կանխարգելմանը։